

APSTIPRINĀTI

ar Siguldas novada pašvaldības domes

2020.gada 13.augusta lēmumu (prot.Nr.9, 10.§)

**Pašvaldībai piederošā dzīvokļa īpašuma**

**Vidzemes šoseja 45-2, Siguldā, Siguldas novadā, pārdošanas**

**otrās izsoles noteikumi**

**I. Vispārīgie noteikumi**

* 1. Šie noteikumi nosaka kārtību, kādā organizējama Siguldas novada pašvaldībai piederošā dzīvokļa īpašuma Vidzemes šoseja 45-2, Siguldā, Siguldas novadā, pārdošana izsolē.
1. Dzīvokļa īpašums Vidzemes šoseja 45-2, Siguldā, Siguldas novadā, kadastra Nr.8015 900 2727, sastāv no dzīvokļa 30,4 m2 platībā un kopīpašuma domājamās daļas no daudzdzīvokļu mājas, palīgēkas un zemes (kadastra numurs 8015 003 1835) 304/1633 domājamo daļu apmērā (turpmāk – Dzīvoklis).
2. Izsoli rīko Siguldas novada pašvaldības īpašuma atsavināšanas un izsoles komisija (turpmāk – Komisija), ievērojot Publiskas personas mantas atsavināšanas likumu, kā arī šos noteikumus. Komisija atbild par izsoles norisi un ar to saistīto lēmumu pieņemšanu.
3. Izsoles sākotnējā pirkuma maksa (nosacītā sākumcena) par Dzīvokli **5700,00** **EUR** (pieci tūkstoši septiņi simti *euro* 00 centi). Atbilstoši Pievienotās vērtības nodokļa likuma 1.panta pirmās daļas 1.apakšpunkta un 12.apakšpunkta, un 52.panta pirmās daļas 24.apakšpunkta nosacījumiem darījums ar pievienotās vērtības nodokli nav apliekams.
4. Viens **izsoles solis** tiek noteikts **200,00 EUR** (divi simti *euro* un 00 centi) bez PVN.
5. Dzīvokļa pircēju nosaka atklātā mutiskā izsole ar augšupejošu soli. Izsoles dalībnieks, kurš piedāvās augstāko pirkuma maksu par Dzīvokli, tiks atzīts par izsoles uzvarētāju.
6. Ar informāciju par izsoles noteikumiem var iepazīties elektroniski Siguldas novada pašvaldības interneta mājas lapā: <https://www.sigulda.lv/public/lat/pasvaldiba/izsoles_pazinojumi/izsoles/atsavinasana_nekustamais_ipasums/> .
7. Komisijas pienākumi**:**
	1. publicēt informāciju par izsoli;
	2. organizēt dalībnieku pieteikumu reģistrāciju;
	3. reģistrētajiem dalībniekiem izsniegt apliecību par reģistrāciju;
	4. nodrošināt izsoles procedūru;
	5. protokolēt izsoles gaitu.
8. Komisijas locekļi un pašvaldības darbinieki, kuri piedalījušies izsoles noteikumu izstrādē, kā arī to ģimenes locekļi, nedrīkst būt izsoles dalībnieki, kā arī tieši vai netieši ieinteresēti izsoles iznākumā.
9. Datu pārzinis ir Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, kas veic personas datu apstrādi ar nolūku organizēt tai piederošās mantas izsoli.
10. Papildus informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība / Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.

**II. Izsoles dalībnieki**

1. Par izsoles dalībnieku var kļūt juridiska vai fiziska persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt īpašumā Dzīvokli.
2. Pirms izsoles pieteikuma iesniegšanas jāiemaksā **dalības maksa 50,00 EUR** (piecdesmit *euro* un 00 centi) apmērā tajā skaitā PVN, ieskaitot to Siguldas novada pašvaldības kontā LV15UNLA0027800130404, kas atvērts AS “SEB banka”, kods UNLALV2X, ar atzīmi “Par dalību dzīvokļa Vidzemes šoseja 45-2, Siguldā, Siguldas novadā 1.izsolē”, kā arī dalībniekam jāiesniedz **nodrošinājums 570,00 EUR** (pieci simti septiņdesmit *euro,* 00 centi) apmērā bez PVN, ieskaitot to Siguldas novada pašvaldības bankas kontā LV35UNLA0050021519671, kas atvērts AS “SEB banka”, kods UNLALV2X, ar atzīmi “Nodrošinājumsdzīvokļa Vidzemes šoseja 45-2, Siguldā, Siguldas novadā izsolē”. Grāmatvedības attaisnojuma dokuments – rēķins par dalības maksu tiks sagatavots un nosūtīts elektroniski pēc pieprasījuma saņemšanas elektroniskajā pastā adresē: rekini@sigulda.lv, nosūtot šādu informāciju: dalībnieka nosaukums, reģistrācijas numurs, juridiskā adrese, e-pasts rēķina nosūtīšanai un informācija par izsoli, ievērojot, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”.
3. Izsoles dalībnieki, kuri nav nosolījuši Dzīvokli, 10 (desmit) darba dienu laikā pēc izsoles iesniedz Siguldas novada pašvaldībai iesniegumus par nodrošinājuma atmaksāšanu. Nodrošinājums tiek atmaksāts 30 (trīsdesmit) kalendāro dienu laikā pēc iesnieguma par nodrošinājuma atmaksāšanu saņemšanas un izsoles rezultātu apstiprināšanas Siguldas novada pašvaldības domes sēdē, izņemot šajos noteikumos paredzētajos gadījumos, kad nodrošinājums netiek atmaksāts.
4. Nekustamā īpašuma nosolītājam iemaksātais nodrošinājums tiek ieskaitīts Nekustamā īpašuma pirkuma maksā.

**III. Izsoles dalībnieku pieteikumu iesniegšana un to reģistrācija**

1. Dalībnieku pieteikumi jāiesniedz laikā no **2020.gada 24.augusta** līdz **2020.gada 30.septembrim**, elektroniski, aizpildot pieteikumu pakalpojumu portālā e.sigulda.lv vai pa pastu, nosūtot uz Siguldas novada pašvaldība, Pils iela 16, Sigulda, LV-2150. Uzziņas pa tālruni 62302159. Pieteikumus klātienē var iesniegt Siguldas novada pašvaldības Pakalpojumu centrā darba dienās darba laikā iepriekšminētajā termiņā. Papildu informāciju par izsoļu norisi vai citus papildjautājumus iespējams uzdot, rakstot uz e-pasta adresi ipasumi@sigulda.lv. Uzziņas pa tālruni 62302159 (par izsoli); 67800957 (par nekustamo īpašumu).
2. Komisija nodrošina izsoles noteikumu izsniegšanu, dokumentu pieņemšanu un izsoles dalībnieku pieteikumu reģistrāciju atbilstoši šiem noteikumiem.
3. Pieteikumu aizpilda saskaņā ar izsoles noteikumu 1.pielikumu. Pieteikumu paraksta izsoles dalībnieks vai tā pilnvarotā persona.
4. Vienlaikus ar pieteikumu izsolei, juridiskā persona, kā arī personālsabiedrība iesniedz šādus dokumentus:
	1. apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu un attiecīgās institūcijas lēmumu par Nekustamā īpašuma iegādi;
	2. ja juridisko personu nepārstāv amatpersona ar paraksta tiesībām, juridiskās personas pārstāvis iesniedz pilnvaru, kas apliecina tiesības rīkoties juridiskas personas vārdā;
	3. kredītiestādes izdotu dokumentu par nodrošinājuma samaksu;
	4. kredītiestādes izdotu dokumentu par dalības maksas samaksu;
	5. apliecinājumu, ka izsoles dalībnieks iepazinies ar Dzīvokļa pirkuma līgumu (3.pielikums) un piekrīt tā noteikumiem.
5. Vienlaikus ar pieteikumu izsolei, fiziska persona iesniedz šādus dokumentus:
	1. pilnvaru, kas apliecina tiesības rīkoties fiziskas personas vārdā gadījumā, ja fizisko personu pārstāv cita persona;
	2. kredītiestādes izdotu dokumentu par nodrošinājuma samaksu;
	3. kredītiestādes izdotu dokumentu par dalības maksas samaksu;
	4. apliecinājumu, ka izsoles dalībnieks iepazinies ar Dzīvokļa pirkuma līgumu (3.pielikums) un piekrīt tā noteikumiem.
6. Izsoles dalībnieks netiek reģistrēts:
	1. ja vēl nav iestājies vai ir jau beidzies termiņš izsoles dalībnieku reģistrācijai;
	2. ja nav iesniegti 18.,19. un 20.punktā minētie dokumenti.
7. Reģistrācijai iesniegtie dokumenti un dalības maksa izsoles dalībniekiem netiek atdoti.
8. Komisija nodrošina izsoles dalībnieku pieteikumu reģistrāciju, iekļaujot atsevišķā reģistrā personas, kuras izpildījušas visus izsoles dalībniekiem izvirzītos priekšnoteikumus. Katram izsoles dalībniekam pēc reģistrācijas tiek piešķirts kārtas numurs, izsniegta reģistrācijas apliecība un numurs.
9. Nekustamā īpašuma apskati pretendents (ieinteresētais) veic patstāvīgi. Pieteikums izsolei jāiesniedz elektroniski, aizpildot pieteikumu pakalpojumu portālā e.sigulda.lv vai pa pastu, nosūtot uz Siguldas novada pašvaldība, Pils iela 16, Sigulda, LV-2150. Papildu informāciju par izsoļu norisi vai citus papildjautājumus iespējams uzdot, rakstot uz e-pasta adresi ipasumi@sigulda.lv.
10. Komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesu un/vai nepilnīgu informāciju, tas tiek izslēgts no izsoles dalībnieku saraksta un tiek atzīta par spēku zaudējušu tam izsniegtā reģistrācijas apliecība, tādējādi viņš zaudē tiesības piedalīties izsolē, un viņam neatmaksā iemaksāto nodrošinājumu. Par reģistrācijas apliecības atzīšanu par spēku zaudējušu, ja izsoles dalībnieks ir sniedzis nepatiesas ziņas, pieteicējam tiek paziņots rakstveidā.
11. Izsoles dalībnieks netiek pielaists izsolei, ja:
	1. tas ir sniedzis nepatiesu un/vai nepilnīgu informāciju;
	2. nav ievērojis izsoles noteikumu 11.punktā noteikto.

**IV Izsoles norise**

1. Izsole notiks **2020.gada 2.oktobrī plkst.10.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Peltes, Siguldas pagasts, Siguldas novads.
2. Izsole notiks Komisijas atklātā sēdē, kurā var piedalīties jebkurš interesents, netraucējot izsoles gaitu. Izsoles rezultāti tiek publiski paziņoti uzreiz pēc solīšanas pabeigšanas.
3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasi vai identifikācijas karti, pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu par piekrišanu izsoles noteikumiem. Ja izsoles dalībnieks vai tā pilnvarotā persona izsoles telpā nevar uzrādīt pasi vai identifikācijas karti (pilnvarotā persona arī pilnvaru), tiek uzskatīts, ka izsoles dalībnieks nav ieradies uz izsoli.
4. Izsoli vada un kārtību izsoles laikā nodrošina izsoles vadītājs.
5. Pirms izsoles sākuma izsoles vadītājs pārliecinās par sarakstā iekļauto personu ierašanos, pārbauda reģistrācijas apliecības. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz izsoles dalībnieku jautājumiem, ja tādi ir.
6. Izsolei tiek pielaisti tikai tie izsoles dalībnieki, kas izpildījuši izsoles noteikumus.
7. Gadījumā, ja kāds no izsoles dalībniekiem nav ieradies uz izsoli šo noteikumu 27.punktā minētajā vietā un laikā, uzskatāms, ka izsoles dalībnieks ir atteicies no dalības izsolē un tam neatmaksā samaksāto nodrošinājumu. Ja uz izsoli 15 (piecpadsmit) minūšu laikā pēc izsoles sākuma neierodas neviens no reģistrētajiem izsoles dalībniekiem, izsole tiek atzīta par nenotikušu.
8. Izsoles vadītājs atklāj izsoli, raksturo pārdodamo Dzīvokli un paziņo Dzīvokļa nosacīto sākumcenu, kā arī nosauc izsoles soli.
9. Ja uz Dzīvokļa īpašumtiesībām pretendē tikai viens izsoles dalībnieks, šis izsoles dalībnieks iegūst Dzīvokļa īpašuma tiesības par summu, ko veido nosacītā sākumcena, kas pārsolīta vismaz par vienu izsoles soli.
10. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs paziņo pirmā solītāja reģistrācijas numuru un piedāvāto cenu. Ja neviens no mutiskās izsoles dalībniekiem vairs nepārsola augstāko nosolīto cenu, izsoles vadītājs trīs reizes atkārto visaugstāko nosolīto cenu un fiksē to ar āmura piesitienu. Pēdējais āmura piesitiens aizstāj izsolītāja paziņojumu par to, ka viņš pieņēmis vairāksolījumu, un šis āmura piesitiens noslēdz pārdošanu. Ja vairāki dalībnieki nosauc vienu visaugstāko cenu, izsoles vadītājs kā solījumu pieņem tikai pirmo cenas pieteikumu.
11. Ja vizuāli nav iespējams izšķirt, kurš visaugstāko cenu piedāvāja pirmais, izsoles vadītājs ar izlozi izšķir, kuram no šiem dalībniekiem tiek ieskaitīts šis solījums. Izloze tiek veikta, sagatavojot tādu ložu skaitu, kas atbilst vienlaikus solījušo dalībnieku skaitam un vienu no tām iezīmējot ar krustiņu. Dalībnieki velk lozes atbilstoši to solīšanas kartes numuram. Dalībnieks, kurš izvelk lozi ar krustiņu, uzskatāms par izsoles uzvarētāju.
12. Izsolei pilnvaroto pārstāvju darbības izsolē ir saistošas izsoles dalībniekam. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
13. Izsoles dalībnieki pēc nosolīšanas nekavējoties ar savu parakstu apliecina norādītās Nekustamā īpašuma maksas atbilstību nosolītajai Nekustamā īpašuma maksai izsoles protokola pielikumā. Ja tas netiek izdarīts, uzskatāms, ka nosolītājs atteicies no Nekustamā īpašuma pirkuma tiesībām, tas tiek svītrots no izsoles dalībnieku saraksta un tam netiek atdots iemaksātais nodrošinājums.
14. Komisijas pārstāvis protokolē izsoles gaitu. Izsoles protokolam kā pielikumu pievieno izsoles dalībnieku sarakstu.
15. Lai izpildītu Starptautisko un Latvijas Republikas nacionālo sankciju likuma 5.panta otrās daļas prasības, Komisija ir tiesīga veikt pārbaudi, lai noskaidrotu vai attiecībā uz Izsoles uzvarētāju - fizisko personu, juridisko personu, tās valdes vai padomes locekli, patieso labumu guvēju, pārstāvēttiesīgo personu vai prokūristu vai personu, kura ir pilnvarota pārstāvēt Izsoles uzvarētāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Ja attiecībā uz Izsoles uzvarētāju ir noteiktas iepriekš minētās sankcijas, kas paredz civiltiesiskus ierobežojumus attiecībā uz ķermenisku un bezķermenisku lietu (tajā skaitā nekustamā īpašuma) iegūšanu vai atsavināšanu, Izsoles uzvarētājs zaudē Izsoles rezultātā iegūtās tiesības iegādāties nekustamo īpašumu. Šādā gadījumā Komisija ir tiesīga piedāvāt iegūt īpašumā Izsoles objektu tam Izsoles dalībniekam, kurš solījis iepriekšējo augstāko cenu par Izsoles objektu un viņa solītā cena uzskatāma par Nosolīto cenu.

**V. Pirkuma maksa un samaksas kārtība**

1. Piedāvātā augstākā Nekustamā īpašuma maksa pilnā apmērā jāsamaksā par nosolīto Dzīvokli **30 (trīsdesmit)** darba dienu laikā no izsoles dienas. Samaksā par Dzīvokli tiek iekļauts samaksātais nodrošinājums (izsoles noteikumu 13.punkts).
2. Nosolītājs 30 (trīsdesmit) kalendāro dienu laikā pēc izsoles rezultātu apstiprināšanas paraksta pirkuma līgumu, un tiek nodots Nekustamais īpašums.
3. Ja nosolītājs 42.punktā noteiktajā termiņā nav samaksājis nosolīto cenu, komisija informē pircēju, kurš nosolījis nākamo augstāko cenu, kuram 14 (četrpadsmit) kalendāro dienu laikā no paziņojuma saņemšanas dienas jāpaziņo izsoles rīkotājam par Nekustamā īpašuma pirkšanu un jāsamaksā nosolītā augstākā cena.

**VI. Izsoles rezultāti apstiprināšana,**

**izsoles atzīšana par nesekmīgu vai spēkā neesošu**

1. Komisija apstiprina izsoles protokolu 7 (septiņu) darba dienu laikā pēc izsoles.
2. Izsoles rezultātus apstiprina Siguldas novada pašvaldības domes kārtējā sēdē pēc pirkuma maksas samaksas, kas veikta noteikumos paredzētajā kārtībā.
3. Izsole atzīstama par nenotikšu, ja:
	1. saskaņā ar izsoles noteikumu 33.punktu;
	2. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
	3. noteiktajos termiņos nav reģistrējies neviens izsoles dalībnieks;
	4. izsoles dalībnieks, kurš nosolījis augstāko cenu, noteiktajā laikā nav samaksājis noteikto cenu vai samaksājis daļēji.
4. Ja notiek atkārtota izsole, tad izsoles dalībnieks, kurš nav izpildījis izsoles noteikumus, nākamajā izsolē netiek reģistrēts.
5. Lēmumu par izsoles atzīšanu par nenotikušu pieņem Siguldas novada pašvaldības dome kārtējā sēdē un nedēļas laikā no lēmuma pieņemšanas dienas paziņo par to reģistrētajiem izsoles dalībniekiem un ieliek paziņojumu [www.sigulda.lv](http://www.sigulda.lv).
6. Izsoles dalībniekiem ir tiesības iesniegt sūdzības Siguldas novada pašvaldības domes priekšsēdētājam par Komisijas veiktajām darbībām 5 (piecu) dienu laikā no izsoles dienas.

Pielikumā:

1. Pieteikums;

2. Nekustamā īpašuma apraksts;

3. Nekustamā īpašuma pirkuma līguma projekts.

Priekšsēdētājs *(personiskais paraksts)* U.Mitrevics

1.pielikums

Pašvaldībai piederošā dzīvokļa īpašuma

Vidzemes šoseja 45-2, Sigulda, Siguldas novads,

otrajiem izsoles noteikumiem

Siguldas novada pašvaldības

īpašuma atsavināšanas un izsoles komisijai

Pils ielā 16, Siguldā

Siguldas novadā, LV-2150

**PIETEIKUMS dalībai izsolē**

*Dalībnieks:*

nosaukums[[1]](#footnote-1)\*/ vārds, uzvārds[[2]](#footnote-2)\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

vienotais reģ.Nr.\*/ personas kods\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

juridiskā adrese\*/ deklarētā dzīvesvietas adrese \*\*\_\_\_\_\_\_\_\_\_\_\_\_\_\_\_\_\_\_\_\_\_ ,

kontakttālruņa Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt

Dalībnieku \* vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu \_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Dalībnieka nosaukums\*/vārds, uzvārds\*\*)* piesaka savu dalību pašvaldības nekustamā īpašuma –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izsolei ar augšupejošu soli .

***Apliecinu, ka:***

1. man ir skaidras un saprotamas tiesības un pienākumi, kas ir noteikti izsoles noteikumos un normatīvajos aktos;
2. esmu iepazinies ar izsoles noteikumu, tai skaitā visu tā pielikumu, saturu, atzīstu to par pareizu, saprotamu un atbilstošu;
3. visas izsoles pieteikumā un pievienotajos dokumentos sniegtās ziņas par dalībnieku tā pārstāvi ir patiesas;
4. neesmu ieinteresēts citu dalībnieku šai izsolei iesniegtajos pieteikumos un nepastāv vienošanās vai citi apstākļi, kas varētu ietekmēt izsoles rezultātus un gaitu;
5. izsoles noteikumos minētie ierobežojumu uz dalībnieku neattiecas.

Pielikumā:

1.

2.

3.

...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, atšifrējums) datums

Datu pārzinis ir Siguldas novada pašvaldība, reģistrācijas Nr. 90000048152, juridiskā adrese: Pils iela 16, Sigulda, Siguldas novads, kas veic personas datu apstrādi ar nolūku organizēt kustamā un nekustamā īpašuma izsoles.

Papildus informāciju par minēto personas datu apstrādi var iegūt Siguldas novada pašvaldības tīmekļa vietnes [www.sigulda.lv](http://www.sigulda.lv) sadaļā Pašvaldība / Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.

2.pielikums

Pašvaldībai piederošā dzīvokļa īpašuma

Vidzemes šoseja 45-2, Sigulda, Siguldas novads,

otrās izsoles noteikumiem

1. **ĪPAŠUMA APRAKSTS**
	1. **APKĀRTNES RAKSTUROJUMS**

Nekustamais īpašums atrodas Siguldas novadā, Siguldā, Vidzemes šosejā. Siguldas pilsētas infrastruktūru veido kultūras nams, Siguldas novada slimnīca, aptiekas, bērnudārzi, Siguldas kinoteātris, skolas, veikali un sabiedriskās nozīmes celtnes. Attālums līdz Rīgas pilsētas centram ir apmēram 50 km. Sabiedriskā transporta kustību uz Rīgu nodrošina autobusa maršruti un vilcieni, bet sabiedriskā transporta kustību uz Siguldas pilsētas centru nodrošina autobusa maršruti, kas atrodas 100 metru attālumā no vērtējamā objekta. Piebraukšana pie vērtējamā objekta ir no pašvaldībai piederošas Strēlnieku ielas, kas ir klāta ar grants segumu.

Vērtējamā objekta atrašanās vieta pilsētā uzskatāma par labu.

* 1. **INFORMĀCIJA PAR DZĪVOKLI**

Vērtējamais objekts tika apsekots un novērtējums izdarīts balstoties uz tā faktisko tehnisko stāvokli 2020. gada 7. februārī.

Īpašumu apsekoja nekustamā īpašuma vērtētāja palīgs Irēna Vīciepa.

Ēkas tehniskā stāvokļa novērtēšana tika veikta vizuāli.

“pirmskara” laikā celta ēka. Mājas ekspluatācijā uzsākšanas gads un ēkas ekspluatācijā pieņemšanas gads nav zināms (LR VZD Kadastra dati)

Dzīvojamai mājai ir 2 virszemes stāvi. Daudzdzīvokļu ēka ir sliktā tehniskā stāvoklī. Koplietošanas telpas ir sliktā tehniskā stāvoklī. Ēkas ārdurvis ir slēdzamas ar koda atslēgu. Pie ēkas iedzīvotājiem ir iespējams novietot automašīnas.

|  |
| --- |
| **Ēkas konstruktīvie elementi** (LR VZD Kadastra dati) |
| Pamati | Dzelzsbetons |
| Ārsienas | Kokmateriāli ar dekoratīvo apdari |
| Pārsegumi | Kokmateriāli |
| Jumta segums | Metāla lokšņu materiāli |

Dzīvoklis atrodas (koka konstrukcijas) 2 stāvu dzīvojamās mājas 1. stāvā un sastāv no gaiteņa (2,8 m2), tualetes (1,4 m2), virtuves (9,1 m2), pieliekamā (1,4 m2) un istabas (15,7 m2), .

Dzīvokļa kopējā platība ir 30,4 m2, griestu augstums no 2,60 m.

Vērtēšanas dienā dzīvoklis ir sliktā tehniskā stāvoklī. Dzīvoklis izgaismots no divām pusēm.

|  |
| --- |
| **Dzīvokļa esošās apdares elementi** |
| Griesti | Krāsoti; |
| Sienas | Krāsotas; |
| Grīdas | Krāsoti koka dēļi; |
| Ailes | Logi — stikla paketes koka konstrukcijas vērtnēs |
| Durvis | Dzīvokļa telpās — krāsotas koka konstrukcijas; Ārdurvis — koka konstrukcijas; |
| **Komunikācijas un labiekārtojumi (LR VZD Kadastra dati)** |
| Apkure | Krāsns apkure; |
| Aukstā ūdens apgāde | Dzīvoklī nav, pagalmā ūdens aka |

|  |  |
| --- | --- |
| Karstā ūdens apgāde | - |
|  |  |
| Kanalizācija | Nav reģistrēts kanalizācijas veids, dzīvoklī ir sausā tualete; |
| Elektroapgāde | Pieslēgums centralizētiem tīkliem; |



**4.3 FAKTORI, KAS IETEKMĒ DZĪVOKĻA TIRGUS VĒRTĪBU**

Pozitīvie:

* dzīvojamā rajonā ir labi attīstīta infrastruktūra;
* īpašuma sastāvā ietilpst domājamās daļas no zemes gabala;
* dzīvoklis ir izgaismots no divām pusēm;
* pie ēkas ir iespēja novietot automašīnas.

Negatīvie:

* dzīvoklis atrodas ēkas pirmajā stāvā;
* dzīvoklis ir sliktā tehniskā stāvoklī;
* dzīvoklis ir bez labierīcībām (ūdens apgāde no akas, sausā tualete);
* dzīvoklis ir ar krāns apkuri;
* piebraukšana pie īpašuma no grantētas ielas;
* daudzdzīvokļu ēka nav renovēta.
* tirgus cenas ietekmējošiem faktoriem.

3.pielikums

Pašvaldībai piederošā dzīvokļa īpašuma

Vidzemes šoseja 45-2, Sigulda, Siguldas novads,

 otrās izsoles noteikumiem

**PIRKUMA LĪGUMS Nr.\_\_\_\_\_\_\_**

Siguldā, 2020.gada \_\_.\_\_\_\_\_\_\_\_\_\_\_

**Siguldas novada pašvaldība**, reģ. Nr. 90000048152, juridiskā adrese Pils iela 16, Sigulda, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura/-š rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14 §1), turpmāk - Pārdevējs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_\_, juridiskā adrese\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_ personā, kurš/-a sabiedrības vārdā rīkojas pamatojoties uz \_\_\_\_\_\_\_\_\_\_\_\_\_\_\_,

*vai fiziskai personai*

\_\_\_\_\_\_\_\_\_\_\_\_\_\_\_\_\_\_\_\_, personas kods: \_\_\_\_\_\_\_\_\_\_\_\_\_, adrese\_\_\_\_\_\_\_\_\_\_\_\_\_\_\_\_\_\_\_,

turpmāk - Pircējs, no otras puses, turpmāk abi kopā - Puses,

pamatojoties uz likuma „Par pašvaldībām” 14.panta pirmās daļas 2.punktu un 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, otro daļu, 4.panta pirmo daļu, 5.panta pirmo daļu, 8.panta otro daļu, un saskaņā ar Siguldas novada pašvaldības domes \_\_\_\_\_\_\_\_\_\_\_\_\_\_ lēmumu (prot. Nr.\_\_,§\_\_\_), noslēdza šādu līgumu, turpmāk - Līgums:

1. **Līguma priekšmets**

1.1.Pārdevējs pārdod un Pircējs pērk: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk - Nekustamais īpašums).

1. **Nekustamā īpašuma piederība**
	1. Nekustamais īpašums pieder Pārdevējam uz īpašuma tiesību pamata.
	2. Pārdevēja īpašuma tiesības nostiprinātas\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. **Nekustamā īpašuma pirkuma maksa**
	1. Saskaņā ar 202\_\_.gada \_\_. \_\_\_\_\_\_\_\_ izsoles rezultātu Nekustamais īpašums **tiek pārdots par** **pirkuma maksu \_\_\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_).
	2. Pirkuma maksā tiek iekļauts samaksātais izsoles nodrošinājums \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_).
	3. Pircējs 202\_\_.gada \_\_\_.\_\_\_\_\_\_\_\_\_\_\_ ir veicis samaksu par Nekustamo īpašumu pilnā apmērā, ieskaitot pirkuma maksu Siguldas novada pašvaldības budžeta kontā LV 15 UNLA 0027 8001 3040 4, kas atvērts AS „SEB banka”.
	4. Puses apliecina, ka pirkuma maksa ir Nekustamā īpašuma faktiskajai vērtībai atbilstoša un viņi apņemas necelt nekāda veida mantiska rakstura pretenzijas viens pret otru pārmērīgu zaudējumu dēļ.
3. **Pušu apliecinājumi**
	1. Pārdevējs apliecina, ka:
		1. līdz Līguma noslēgšanai Nekustamais īpašums nav nevienam citam atsavināts vai apgrūtināts ar lietu vai saistību tiesībām.
		2. ar citām fiziskām un/vai juridiskām personām par Nekustamo īpašumu nav noslēgti atsavinājuma un lietošanas līgumi, priekšlīgumi, vienošanās vai rokasnaudas līgumi;
		3. par Nekustamo īpašumu līdz tā nodošanai Pircēja lietošanā un apsaimniekošanā nav nodokļa maksājumu un jebkādu cita veida parādsaistību;
		4. par Nekustamo īpašumu nav strīds tiesā;
		5. Pārdevējs apņemas nodrošināt Pircējam iespēju ar Līguma abpusējas parakstīšanas dienu netraucēti lietot Nekustamo īpašumu pēc saviem ieskatiem, ievērojot normatīvo aktu prasības.
	2. Pircējs apliecina, ka:
		1. ir iepazinies ar visiem Nekustamā īpašuma zemesgrāmatas nodalījuma ierakstiem, tie viņam ir zināmi un saprotami;
		2. necelt pret Pārdevēju prasības vai pretenzijas pārmērīgu zaudējumu dēļ;
	3. Pircējs apņemas:
		1. ievērot Siguldas novada pašvaldības domes lēmumus un Nekustamā īpašuma atsavināšanas noteikumus, novērst pārkāpumu rašanos vai tā sekas un atlīdzināt Pārdevējam radītos zaudējumus;
		2. nekustamā īpašuma nodokli par Nekustamo īpašumu maksā ar nākamo mēnesi no Līguma abpusējas parakstīšanas dienas.
	4. Pircējs apņemas:
		1. īpašuma tiesības uz Nekustamo īpašumu reģistrēt Zemesgrāmatā divu mēnešu laikā no Līguma abpusējas parakstīšanas dienas. Pretējā gadījumā par katru kavējuma dienu Pircējs maksā Pārdevējam līgumsodu 1,00 EUR (viens *euro*) apmērā. Līguma noteikto līgumsodu samaksa Pircējam jāveic 5 (piecu) darba dienu laikā no attiecīga rēķina saņemšanas dienas, pārskaitot to uz Pārdevēja norēķinu kontu.
		2. necelt pret Pārdevēju prasības vai pretenzijas pārmērīgu zaudējumu dēļ.
4. **Pušu tiesības un pienākumi**
	1. Nekustamais īpašums ar Līguma noslēgšanas dienu tiks nodots Pircēja valdījumā, lietošanā un apsaimniekošanā ar visām tiesībām un pienākumiem, kādi tiek noteikti spēkā esošajos normatīvajos aktos.
	2. Ar Nekustamā īpašuma nodošanu valdījumā, lietošanā un apsaimniekošanā Pušu starpā norobežojas visi izdevumi un ienākumi par Nekustamo īpašumu.
	3. Pārdevējs pēc Līguma abpusējas parakstīšanas dienas nodod Pircējam visus ar Nekustamo īpašumu saistītos un īpašuma tiesības apliecinošos dokumentus.
	4. Pārdevējs ne vēlāk kā 10 (desmit) darba dienu laikā no Līguma abpusējas parakstīšanas dienas vienpersoniski paraksta un nodod Pircējam nostiprinājuma lūgumu par Pircēja īpašuma tiesību nostiprināšanu uz Nekustamo īpašumu.
	5. Pārdevējs pilnvaro Pircēju vienpersoniski nokārtot visas turpmākās formalitātes, kas saistītas ar Pircēja īpašuma tiesību nostiprināšanu Zemesgrāmatā, šajā sakarā pārstāv Puses valsts un pašvaldību iestādēs, ieskatot Valsts zemes dienestā un tās institūcijās, Rīgas rajona tiesas Zemesgrāmatu nodaļā, attiecībās ar fiziskām un/vai juridiskām personām, un jebkur citur, kur tas būs nepieciešams, ar tiesībām pieprasīt, saņemt, parakstīt un iesniegt visus nepieciešamos dokumentus, veikt visus maksājumus, saņemt Zemesgrāmatu apliecību.
	6. Īpašuma tiesības uz Nekustamo īpašumu pāriet Pircējam ar brīdi, kad Pircējs īpašuma tiesības nostiprinājis Zemesgrāmatā.
5. Ja Pircējam atbilstoši Starptautisko un Latvijas Republikas nacionālo sankciju likumam, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, un ja tādēļ, vai jebkuru citu normatīvajos aktos paredzēto ierobežojumu dēļ, šo Līgumu nevar izpildīt, Pārdevējam ir tiesības vienpusējā kārtā atkāpties no šī Līguma, paziņojot par to rakstveidā otrai Pusei vismaz 10 (desmit) dienas iepriekš un noslēdzot atcēlējlīgumu.
6. **Citi noteikumi**
	1. Pārdevējs pilnvaro Siguldas novada pašvaldības Īpašumu nodaļas nekustamo īpašumu speciālisti Guntu Mūrmani (tālr.67800957, elektroniskā pasta adrese: gunta.murmane@sigulda.lv) Pārdevēja vārdā risināt visus ar Nekustamā īpašuma nodošanu saistītos jautājumus, kā arī parakstīt nekustamā īpašuma pieņemšanas – nodošanas aktus.
	2. Līgums stājas spēkā tā abpusējas parakstīšanas dienā un ir spēkā līdz pilnīgai un pienācīgai tajā noteikto saistību izpildīšanai.
	3. Līgums pilnībā apliecina Pušu vienošanos un ir saistošs Pušu juridiskajiem tiesību un saistību pārņēmējiem.
	4. Visi Līguma grozījumi ir sagatavojami, Pusēm rakstiski vienojoties, un ir pievienojami Līgumam kā pielikumi un no to parakstīšanas dienas kļūst par Līguma neatņemamu sastāvdaļu. Tie ir saistoši abām Pusēm.
	5. Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi un nesaskaņas, ko Puses neatrisina sarunu ceļā, tiek izskatīti saskaņā ar spēkā esošajiem Latvijas Republikas likumiem un citiem normatīvajiem aktiem tajos noteiktajā kārtībā attiecīgā Latvijas Republikas tiesā.
	6. Visus pārējos jautājumus, kas nav atrunāti Līgumā, regulē atbilstošas Latvijas Republikas likumos un citos normatīvajos aktos noteiktās materiālo un procesuālo tiesību normas.
	7. Līgums sagatavots \_\_ (\_\_\_\_\_) eksemplāros, katrs uz \_\_ (\_\_\_\_\_\_\_) lapām, no kuriem 1 (viens) eksemplārs - Pārdevējam, 1 (viens) eksemplārs - Pircējam un \_\_ (\_\_\_\_\_\_) eksemplārs tiek iesniegts Zemesgrāmatu nodaļai.
	8. Visiem Līguma eksemplāriem ir vienāds juridisks spēks.
	9. Pušu rekvizīti un paraksti:

|  |  |
| --- | --- |
| Pārdevējs:**Siguldas novada pašvaldība**reģ.Nr.90000048152Pils iela 16, SiguldaSiguldas novads, LV-2150konts: LV15UNLA0027800130404AS „SEB Banka” | Pircējs: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. \* juridiskai personai [↑](#footnote-ref-1)
2. \*\* fiziskai personai [↑](#footnote-ref-2)